Diari Oficial de la Generalitat Valenciana


Sumari del DOGV 6781, del 24-05-2012 (2012/4412)

Convocatòria d'Assemblea General ordinària.
-------------------------------------------

### Dades del document

Número de DOGV
:   6781

Data del DOGV
:   24-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4412


Organisme emissor
:   Caixa Rural Vila-real

Tipus de document
:   Convocatòria

Convocatòria d'Assemblea General ordinària. [2012/4412]  
En compliment de l'acord adoptat pel Consell Rector d'esta Caixa Rural i de conformitat amb allò legalment i estatutàriament establit, es convoca tots els socis de l'entitat per a celebrar Assemblea General ordinària, el dia 15 de juny d'enguany, a les 19.00 hores en primera convocatòria i a les 19.30 hores en segona, en els salons del Jardí Alaska, situat en avinguda Alemanya, número 16, d'esta ciutat, a fi de tractar els distints punts del següent   
  
Orde del dia  
1r. Integració d'esta Caixa Rural en el Grup Cooperatiu Consolidable d'Entitats de Crèdit Caixes Rurals Unides (Grup CRU) del qual és entitat capçalera l'entitat Caixes Rurals Unides, Societat Cooperativa de Crèdit i subscripció del seu contracte regulador. Adopció, si és el cas, dels acords complementaris que pogueren ser necessaris derivats de la incorporació al Grup Cooperatiu CRU. Proposta d'autorització al Consell Rector per a l'execució dels acords contemplats en este apartat.  
  
2n. Informació i aprovació, si és el cas, de la proposta de modificació dels estatuts socials consistent en la modificació dels articles 14 i 16 referits al capital social i reembossament d'aportacions, així com en la incorporació d'un nou capítol VI, titulat Del Grup Cooperatiu Caixes Rurals Unides i de l'entitat capçalera, que contindrà tres articles, números 60 a 62, ambdós inclusivament, referits Integració en el grup i règim jurídic; Funcions de l'entitat capçalera, i Competències delegades per la Caixa en l'entitat capçalera, amb renumeració dels actuals capítols VI i VII que passen a ser els capítols VII i VIII respectivament i els seus articles, els que sense cap alteració en la seua actual redacció, passaran a ser els ara senyalats com 63, 64, i 65. Introducció d'una nova disposició addicional tercera, referida al contracte regulador del Grup Cooperatiu Caixes Rurals Unides.  
  
3r. Autorització expressa al Consell Rector perquè, per si mateix, puga completar, adequar, esmenar el text estatutari aprovat, en la mesura precisa per a poder complir les indicacions o esmenar els inconvenients que poguera formular a tal text l'organisme autoritzador de la modificació estatutària o dels registres competents amb vista a aconseguir la seua autorització, qualificació i inscripció definitiva.  
4t. Opció per l'aplicació, juntament amb la resta d'entitats del Grup Cooperatiu Consolidable d'Entitats de Crèdit Caixes Rurals Unides (Grup CRU), del règim de consolidació fiscal regulat en el capítol VII del títol VII del Text Refós de la Llei de l'Impost sobre Societats, per al primer exercici fiscal que siga factible i/o aconsellable en vista de les circumstàncies concurrents, i per als següents.  
  
5t. Examen, aprovació o censura de la gestió social.  
6t. Aprovació, si procedix, dels comptes anuals corresponents a l'exercici 2011.  
7m. Acord sobre la distribució dels resultats.   
8u. Aprovació, si procedix, de la liquidació del pressupost d'ingressos i gastos del fons de formació i promoció cooperativa de l'exercici 2011 i plans d'inversions i gastos del fons per a l'exercici 2012.  
  
9é. Revocació de l'actual auditor extern. Nomenament de nou auditor per a la verificació dels comptes anuals.  
10é. Elecció per a la renovació parcial dels membres titulars i suplents del Consell Rector.  
11é. Suggeriments i preguntes al Consell Rector.   
12é. Decisió sobre l'aprovació de l'acta. Designació de socis a l'efecte.  
  
Vila-real, 17 d'abril de 2012.- El president: Enric Portalés Llop.  
  
Nota. D'acord amb la legalitat vigent, els comptes anuals, l'informe de gestió i el d'auditoria i els altres documents relatius a cada un dels punts de l'orde del dia, sobre els quals ha de decidir l'Assemblea, es troben a disposició dels socis en el domicili social de l'entitat, on podran ser examinats, de 10.00 a 12.00 hores, de dilluns a divendres hàbils des de l'anunci de la present convocatòria i fins al dia de la celebració de l'Assemblea; a més, els socis que així ho sol·liciten per escrit, tindran dret a rebre gratuïtament una còpia d'estos documents.